
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2198 

6 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής εργασίας, εργασίας κατά τις 
Κυριακές και εξαιρέσιμες ημέρες καθώς και ερ¬ 
γασία προς συμπλήρωση της εβδομαδιαίας υπο¬ 
χρεωτικής του προσωπικού του Οργανισμού Κατά 
των Ναρκωτικών (ΟΚΑΝΑ) μέχρι 31/12/2013. 1 

Έγκριση του ΟΈ.Υ. του Κέντρου Αλληλεγγύης και Κοι¬ 
νωνικής Πολιτικής Δήμου Εμμανουήλ Παππά. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 32706/25-07-2013 
περίληψη απόφασης του Υφυπουργού Ανάπτυξης 
και Ανταγωνιστικότητας, η οποία δημοσιεύθηκε 


στο ΦΕΚ 1871/31.07.2013 (τ. Β'). 3 

Διόρθωση σφάλματος στην υπ’ αριθΜ. ΙΕ/3199/877/ 
ΝΝ80044/Ν. 1892/90/16-3-2011 απόφαση του Γενι¬ 
κού Γραμματέα Αποκεντρωμένης Διοίκησης Μα¬ 
κεδονίας - Θράκης. 4 


ΑΠΟΦΑΣΕΙ Σ 

Αριθμ. Υ10Ρ/Γ. Π.5503/2 (1) 


Έγκριση υπερωριακής εργασίας, εργασίας κατά τις Κυ¬ 
ριακές και εξαιρέσιμες ημέρες καθώς και εργασία 
προς συμπλήρωση της εβδομαδιαίας υποχρεωτικής 
του προσωπικού του Οργανισμού Κατά των Ναρκω¬ 
τικών (ΟΚΑΝΑ) μέχρι 31/12/2013. 

Η ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/85/Α) όπως 
τροποποιήθηκε με το αρ. Π.Δ. 63/05 (ΦΕΚ 98/Α'/22-4-05) 
«Κωδικοποίηση της Νομοθεσίας για την Κυβέρνηση και τα 
Κυβερνητικά Όργανα» και τις διατάξεις του Π.Δ. 95/ 2000 
(Φ.Ε.Κ. 76/2000) «Οργανισμός του Υπουργείου Υγείας 
και Πρόνοιας». 

2. Τις διατάξεις του Ν. 2161/93 (ΦΕΚ 119/Α726-7-93) 
«Τροποποίηση και συμπλήρωση των διατάξεων του 
ν. 1729/1987 «Καταπολέμηση της διάδοσης των ναρκω¬ 
τικών, προστασία των νέων και άλλες διατάξεις (ΦΕΚ 
144/Α')», όπως τροποποιήθηκε και ισχύει. 


3. Τις διατάξεις του άρθρου 20 του Νόμου 4024/11 
(ΦΕΚ 226/Α727-10-11) «Συνταξιοδοτικές ρυθμίσεις, ενι¬ 
αίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012 - 2015», 
όπως τροποποιήθηκε με την παρ. 6 του άρθρου 32 του 
Ν. 4038/12 (ΦΕΚ 14/Α72-2-12), την παρ. 2 του άρθρου 
16 και την παρ. 2 του άρθρου 32 του Ν. 4058/12 (ΦΕΚ 
63/Α722-3-12) και τις παρ. 1 και 13 του άρθρου 45 του 
Ν. 4071/12 (ΦΕΚ 85/Α711-4-12). 

4. Την υπ’ αριθμ. πρωτ. οικ.2/85127/0022/22-11-12 (ΑΔΑ: 
Β4Σ1Η-8Ξ6) διευκρινιστική εγκύκλιο του Υπουργείου 
Οικονομικών με θέμα «Κοινοποίηση μισθολογικών δι¬ 
ατάξεων» 

5. Την υπ’ αριθμ. οικ.3403/3-7-13 (ΦΕΚ 1642/Β72013) 
Κοινή Απόφαση του Πρωθυπουργού και του Υπουργού 
Υγείας «Ανάθεση αρμοδιοτήτων στην Υφυπουργό Υγεί¬ 
ας, Ζωή Μακρή». 

6. Την ανάγκη υπερωριακής απασχόλησης του προ¬ 
σωπικού του ΟΚΑΝΑ, λόγω αυξημένων υπηρεσιακών 
αναγκών αντιμετώπισης του ειδικού πληθυσμού που 
είναι χρήστες εξαρτησιογόνων ουσιών και οι οποίες 
προκύπτουν από την καθημερινή λειτουργία όλων των 
Μονάδων Χορήγησης Υποκατάστατων σε όλη τη χώρα 
και τη λειτουργία πολλών μονάδων χορήγησης μεθα- 
δόνης και τις τριακόσιες εξήντα πέντε (365) ημέρες 
του έτους. 

7. Τα αρ. 18421/24-12-2012, 4021/01-04-2013 και 7335/ 
05-06-13 έγγραφα του Οργανισμού Κατά των Ναρκω¬ 
τικών (ΟΚΑΝΑ). 

8. Την αρ. Υ5γ/Γ.Π.οικ. 100847/14-10-2002 (ΦΕΚ 1343/ 
Β716-10-02) απόφαση του Υπουργού Υγείας και Πρόνοι¬ 
ας με θέμα: «Αδεια χορήγησης ουσιών για υποκατάστα¬ 
ση της εξάρτησης από τον Οργανισμό Καταπολέμησης 
Ναρκωτικών». 

9. Την βεβαίωση του ΟΚΑΝΑ περί λειτουργίας των 
θεραπευτικών Μονάδων σε καθημερινή βάση. 

10. Την απόφαση του θέματος 19 της 53ης/21 -12-12 
συνεδρίασης και την απόφαση του θέματος 2 της 63ης/ 
04-06-13 συνεδρίασης του Δ.Σ. του ΟΚΑΝΑ. 

11. Το γεγονός ότι, από την απόφαση αυτή προκαλεί- 
ται δαπάνη ύψους εκατόν είκοσι χιλιάδων διακοσίων 
ενενήντα πέντε ευρώ (120.295€) περίπου, σε βάρος της 
πιστώσεως του προϋπολογισμού εξόδων του ΟΚΑΝΑ 
οικονομικού έτους 2013 (ΚΑΕ 2548), αποφασίζουμε: 

Εγκρίνεται, η υπερωριακή εργασία, εργασία κατά τις 
Κυριακές και εξαιρέσιμες ημέρες, καθώς και εργασία 
προς συμπλήρωση της εβδομαδιαίας υποχρεωτικής 
τετρακοσίων δεκαπέντε (415) υπαλλήλων, διαφόρων 
κλάδων και ειδικοτήτων του Οργανισμού Κατά των 
Ναρκωτικών (ΟΚΑΝΑ), οι οποίοι θα εργαστούν συνολι¬ 
κά μέχρι είκοσι μία χιλιάδες τετρακόσιες (21.400) ώρες, 
από τις οποίες επτά χιλιάδες εκατό (7.100) αντιστοιχούν 
στην απογευματινή υπερωριακή απασχόληση, οι τρεις 
χιλιάδες πεντακόσιες (3.500) στις Κυριακές και εξαιρέ¬ 
σιμες ημέρες εργασίας πέραν της υποχρεωτικής και οι 
υπόλοιπες δέκα χιλιάδες οκτακόσιες (10.800) ώρες σε 
εργασία προς συμπλήρωση της εβδομαδιαίας υποχρε¬ 
ωτικής, μέχρι και 31/12/2013. 

Η απασχόληση των ανωτέρω υπαλλήλων κρίνεται 
αναγκαία λόγω των αυξημένων υπηρεσιακών αναγκών 
αντιμετώπισης του ειδικού πληθυσμού που είναι χρή¬ 
στες εξαρτησιογόνων ουσιών και οι οποίες προκύπτουν 
από την καθημερινή λειτουργία όλων των Μονάδων 
Χορήγησης Υποκατάστατων σε όλη τη χώρα και τη 
λειτουργία πολλών μονάδων χορήγησης μεθαδόνης και 
τις τριακόσιες εξήντα πέντε (365) ημέρες του έτους. 

Οι υπάλληλοι θα απασχοληθούν υπερωριακά μέχρι 
και 31/12/2013, μέχρι είκοσι (20) ώρες έκαστος μηνιαίως. 

Οι ώρες απογευματινής υπερωριακής εργασίας δεν 
δύναται να υπερβαίνουν τις είκοσι (20) μηνιαίως ανά 
υπάλληλο και οι ώρες Κυριακών και εξαιρέσιμων ημερών 
εργασίας δεν μπορεί να υπερβούν τις δεκαέξι (16) το 
μήνα ανά υπάλληλο. 

Η προέγκριση της υπερωριακής απασχόλησης θα γί¬ 
νει από τον Γενικό Διευθυντή του ΟΚΑΝΑ, μετά από 
εξουσιοδότηση του Δ.Σ., μετά από εισήγηση για την 
αναγκαιότητα αυτής από τον Υπεύθυνο της κάθε Υπη¬ 
ρεσίας και τον έλεγχο από τον/την Υπεύθυνο/η του 
Τμήματος Διαχείρισης Ανθρωπίνων Πόρων (ΔΑΠ) και 
της Διεύθυνσης Διοικητικών Υπηρεσιών. 

Η πραγματοποίηση θα βεβαιώνεται από τον/την Υπεύ¬ 
θυνο/η του Τμήματος Διαχείρισης Ανθρωπίνων Πόρων 
(ΔΑΠ), τη Διεύθυνση Διοικητικών Υπηρεσιών και θα θε¬ 
ωρείται από το Γενικό Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2013 

Η ΥΦΥΠΟΥΡΓΟΣ 

ΖΩΗ ΜΑΚΡΗ 
-♦- 

Αριθμ. 9910 (2) 

Έγκριση του Ο.Ε.Υ. του Κέντρου Αλληλεγγύης και Κοι¬ 
νωνικής Πολιτικής Δήμου Εμμανουήλ Παππά. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη : 

1. Τις διατάξεις του άρθρου 10 του Ν. 3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων». 

2. Τις διατάξεις των άρθρων 34, 35 και 36 του 
Ν. 2190/1994 (ΦΕΚ 28/Α/3-3-1994) «Σύσταση ανεξάρτητης 


αρχής για την επιλογή προσωπικού και ρύθμιση θεμά¬ 
των Διοίκησης» του Π.Δ. 37α/1987, τις διατάξεις του 
Π.Δ. 22/1990 και του Π.Δ/τος 50/2001, όπως τροποποι¬ 
ήθηκε και ισχύει. 

3. Του άρθρου 90 του Π.Δ. 63/2005 (ΦΕΚ 98/Α') «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

4. Τις διατάξεις των άρθρων 1, 2, 6, 95, 97,102 παρ. 1, 
104 παρ. 2, 254, 257 παρ. 2γ, 3 και 5, 258 παρ. 1, 2 και 3 
και 280 Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης», (ΦΕΚ 87Α707-06-2010). 

5. Το Π.Δ. 142/2010 «Οργανισμός της Αποκεντρωμένης 
Διοίκησης Μακεδονίας - Θράκης» (ΦΕΚ 235 Α'/27-12-2010) 

6. Την υπ’ αριθμ. 349/2012 απόφαση του Δημοτικού 
Συμβουλίου Εμμανουήλ Παππά, με την οποία εγκρίθηκε 
η αριθ.79/2012 (ορθή επανάληψη) όμοια του Δ.Σ. του 
Κέντρου Αλληλεγγύης και Κοινωνικής Πολιτικής Δήμου 
Εμμανουήλ Παππά, περί ψήφισης του Ο.Ε.Υ. του Ν.Π. 

7. Το αριθ. 1/22/6-2-2013 πρακτικό του Υπηρεσιακού 
Συμβουλίου Ν.Σερρών που γνωμοδοτεί υπέρ της έγκρι¬ 
σης του Ο.Ε.Υ. του ως άνω Ν.Π.Δ.Δ. 

8. Το γεγονός ότι από την απόφαση αυτή προκαλείται 
δαπάνη ύψους 203.744,26 € για το έτος 2013, η οποία 
έχει εγγράφει στους αντίστοιχους Κ.Α. του προϋπολογι¬ 
σμού του Ν.Π. και για τα επόμενα έτη προκαλείται ετή¬ 
σια δαπάνη ύψους 413.700,00 Ε η οποία θα προβλέπεται 
στους αντίστοιχους προϋπολογισμούς, αποφασίζουμε: 

Εγκρίνουμε τον Ο.Ε.Υ. του Ν.Π.Δ.Δ. «Κέντρο Αλληλεγ¬ 
γύης και Κοινωνικής Πολιτικής Δήμου Εμμανουήλ Παπ¬ 
πά» ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΚΕΝΤΡΟΥ ΑΛΛΗΛΕΓΓΥΗΣ ΚΑΙ 
ΚΟΙΝΩΝΙΚΗΣ ΠΟΛΙΤΙΚΗΣ ΔΗΜΟΥ ΕΜΜ. ΠΑΠΠΑ 
(ΚΑ.Κ.ΠΟ.) 

ΚΕΦΑΛΑΙΟ Α: ΔΙΑΡΘΡΩΣΗ ΚΑΙ 
ΑΡΜΟΔΙΟΤΗΤΕΣ ΥΠΗΡΕΣΙΩΝ 

Αρθρο 1: 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου «Κέντρο Αλλη¬ 
λεγγύης και Κοινωνικής Πολιτικής Δήμου Εμμ. Παππά 
(Κ.Α.Κ.Π.Ο.)» περιλαμβάνουν τις παρακάτω οργανικές 
μονάδες: 

ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 

1. Αυτοτελές Γραφείο Διοικητικής Υποστήριξης- Επι¬ 
κοινωνίας και Προγραμματισμού 

ΕΝΟΤΗΤΑ Β: ΥΠΗΡΕΣΙΕΣ ΑΛΛΗΛΕΓΓΥΗΣ, ΠΡΟΣΤΑΣΙΑΣ 
ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ 

1. Αυτοτελές Τμήμα Προσχολικής Αγωγής 

1. Γραφείο Παιδικού Σταθμού Δημοτικής Κοινότητας 
Χρυσού 

2. Γραφείο Παιδικού Σταθμού Τοπικής Κοινότητας 
Αγίου Πνεύματος 

3. Γραφείο Παιδικού Σταθμού Δημοτικής Κοινότητας 
Νέου Σουλίου 

4. Γραφείο Παιδικού Σταθμού Τοπικής Κοινότητας 
Πεντάπολης 

5. Γ ραφείο Παιδικού Σταθμού Δημοτικής Κοινότητας 
Ν.Σκοπού 

6. Γραφείο Παιδικού Σταθμού Τοπικής Κοινότητας 
Νεοχωρίου 

2. Αυτοτελές Γ ραφείο Προστασίας Γ Ηλικίας 

ΚΕΦΑΛΑΙΟ Β: ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 

Άρθρο 2: 

Αρμοδιότητες Αυτοτελούς Γραφείου Διοικητικής 
Υποστήριξης, Επικοινωνίας και Προγραμματισμού 

Το παραπάνω γραφείο κατά την εκτέλεση των αρμο¬ 
διοτήτων του στο πλαίσιο της Διοικητικής Υποστήριξης: 

1) Τηρεί τα πρακτικά των συνεδριάσεων του Διοικη¬ 
τικού Συμβουλίου και τηρεί αρχείο των αποφάσεων. 

2) Διεξάγει και διεκπεραιώνει την προσωπική αλληλο¬ 
γραφία του Προέδρου του Δ.Σ. και τηρεί το πρωτόκολλο 
και το αρχείο αυτής. 

3) Παρέχει διοικητική υποστήριξη στις υπηρεσίες του 
Νομικού Προσώπου. 

Το παραπάνω γραφείο κατά την εκτέλεση των αρμο¬ 
διοτήτων του στο πλαίσιο της Επικοινωνίας: 

1. Σχεδιάζει και εισηγείται τη επικοινωνιακή πολιτι¬ 
κή για την προώθηση της αποστολής και των στόχων 
του Νομικού Προσώπου, υποστηρίζει την οργάνωση και 
την υλοποίηση κάθε είδους εκδηλώσεων του Νομικού 
Προσώπου (π.χ. διαλέξεις, εορτές κλπ.) και σχεδιάζει, 
εισηγείται και εφαρμόζει προγράμματα ενημέρωσης 
των πολιτών για τις επιδιώξεις, στόχους και υπηρεσίες 
του Νομικού Προσώπου με γενικό στόχο τη σχετική 
δραστηριοποίηση των πολιτών. 

2. παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες του 
Νομικού Προσώπου και ενημερώνει σχετικά τα όργανα 
διοίκησής του. 

3. διαχειρίζεται τις σχέσεις του Νομικού Προσώπου με 
τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου και συνεργάζεται κατά τις ανωτέρω 
δραστηριότητες με την αρμόδια για την Επικοινωνία 
υπηρεσία του Δήμου καθώς και με το Διοικητικό Συμ¬ 
βούλιο του Νομικού Προσώπου. 

Κατά την άσκηση των αρμοδιοτήτων του στο πλαίσιο 
του Προγραμματισμού το παραπάνω Γ ραφείο: 

είναι αρμόδιο για την υποστήριξη των οργάνων διοί¬ 
κησης και των υπηρεσιών του Νομικού Προσώπου κατά 
τις διαδικασίες σύνταξης, παρακολούθησης και αξιολό¬ 
γησης των αποτελεσμάτων των ετήσιων Προγραμμάτων 
Δράσης του Νομικού Προσώπου, την παρακολούθηση 
της αποτελεσματικότητας και απόδοσης των υπηρεσι¬ 
ών κατά την επίτευξη των στόχων του, υπό συνθήκες 
διασφάλισης του επιθυμητού επιπέδου ποιότητας των 
παρεχομένων υπηρεσιών. 

Κατά τις ανωτέρω δραστηριότητες καθώς και κατά τις 
διαδικασίες σύνταξης, παρακολούθησης και αξιολόγη¬ 
σης των αποτελεσμάτων του Επιχειρησιακού προγράμ¬ 
ματος του Δήμου, το Αυτοτελές Γ ραφείο συνεργάζεται 
με την αρμόδια Υπηρεσία Προγραμματισμού και Οργά¬ 
νωσης του Δήμου και ειδικότερα: 

- Συνεργάζεται με τις υπηρεσίες του Νομικού Προ¬ 
σώπου και συγκεντρώνει και τεκμηριώνει την αναγκαία 
τεχνογνωσία και πληροφόρηση που είναι απαραίτητη 
για τη διαμόρφωση των προγραμμάτων δράσης του 
Νομικού Προσώπου 

- συντάσσει προτάσεις που αφορούν στην εφαρμογή 
προγραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου 


- διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ.λπ.) 

- υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης 

- υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 
Συντονίζει τις σχέσεις του Νομικού Προσώπου με άλ¬ 
λους δημόσιους φορείς κ.α. 

ΕΝΟΤΗΤΑ Β: ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ, 
ΑΛΛΗΛΕΓΓΥΗΣ ΚΑΙ ΠΑΙΔΕΙΑΣ 

Άρθρο 3: 

Αρμοδιότητες Τμήματος Προσχολικής Αγωγής 

Το Τμήμα Προσχολικής Αγωγής επιμελείται της πα¬ 
ροχής σύγχρονης προσχολικής αγωγής στα φιλοξε¬ 
νούμενα νήπια και βρέφη εφαρμόζοντας τα κατάλληλα 
προγράμματα, τις ισχύουσες διατάξεις και τον ισχύοντα 
εσωτερικό κανονισμό λειτουργίας. Ειδικότερα το Τμήμα: 

1. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2. Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3. Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία 
τους. 

4. Προσφέρει αγωγή, ψυχαγωγία, περιποίηση, φροντί¬ 
δα και φαγητό στα βρέφη του Σταθμού σύμφωνα με τις 
αρχές της βρεφοκομικής και τις οδηγίες του παιδιάτρου. 

5. Ενημερώνει τους γονείς σε τακτά χρονικά διαστή¬ 
ματα για τη γενική - σφαιρική εξέλιξη του παιδιού τους. 
Συνεργάζεται με τους γονείς σε όλα τα θέματα που 
αφορούν τη ζωή και την εξέλιξη των παιδιών μέσα στον 
Σταθμό. 

6. Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7. Φροντίζει για την υγιεινή των παιδιών και ενημε¬ 
ρώνει το συνεργαζόμενο με τον Παιδικό Σταθμό Παι¬ 
δίατρο ή Παιδοψυχολόγο του Νομικού Προσώπου σε 
κάθε περίπτωση που χρειάζεται ιατρική φροντίδα και 
κοινωνική μέριμνα. 

8. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

9. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό του. 

10. Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

11. Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

13. Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου) 

14. Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών. Όλες οι ειδικό¬ 
τητες λειτουργούν στο πλαίσιο του Τμήματος και συ¬ 
νεργάζονται με το υπόλοιπο προσωπικό του Τμήματος 
με στόχο την καλύτερη αγωγή και εξυπηρέτηση των 
παιδιών. 

Στο Τμήμα εντάσσονται διοικητικά τα ακόλουθα Γρα¬ 
φεία τα οποία εξυπηρετούν τις Δημοτικές και Τοπικές 
Κοινότητες του Δήμου και είναι δυνατόν να ασκούν το 
σύνολο των αρμοδιοτήτων του Τμήματος. 

1. Γραφείο Παιδικού Σταθμού Δημοτικής Κοινότητας 
Χρυσού 

2. Γραφείο Παιδικού Σταθμού Τοπικής Κοινότητας 
Αγίου Πνέυματος 

3. Γ ραφείο Παιδικού Σταθμού Δημοτικής Κοινότητας 
Νέου Σουλίου 

4. Γραφείο Παιδικού Σταθμού Τοπικής Κοινότητας 
Πεντάπολης 

5. Γ ραφείο Παιδικού Σταθμού Δημοτικής Κοινότητας 
Ν. Σκοπού 

6. Γραφείο Παιδικού Σταθμού Τοπικής Κοινότητας 
Νεοχωρίου 

Άρθρο 4: 

Αρμοδιότητες Αυτοτελούς Γ ραφείου 
Προστασίας Γ' Ηλικίας 

1. Παρέχει πληροφόρηση στους πολίτες για το Κέντρο 
Ανοικτής Προστασίας Ηλικιωμένων του Δήμου και τα 
παραρτήματά του με σκοπό την προσέλκυση των αν¬ 
θρώπων που έχουν ανάγκη των παροχών του ή εκείνων 
που θέλουν να προσφέρουν εθελοντικές υπηρεσίες και 
γενικά μεριμνά για την ευαισθητοποίηση της κοινότη¬ 
τας σε θέματα κοινωνικής αλληλεγγύης και κοινωνικής 
συνοχής. 

2. Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οι- 
κογένειές τους. Ιδιαίτερη βαρύτητα δίδεται στην προ¬ 
σπάθεια: α) για την παραμονή των ατόμων της τρίτης 
ηλικίας στο οικείο οικογενειακό και κοινωνικό τους πε¬ 
ριβάλλον, την πρόληψη και αντιμετώπιση βιολογικών, 
ψυχολογικών και κοινωνικών προβλημάτων, την εξα¬ 
σφάλιση αξιοπρεπούς διαβίωσης β) για την ενημέρωση 
και υποστήριξη των ατόμων με ειδικές ανάγκες στη 
διαδικασία κοινωνικής ένταξης. 


3. Υλοποιεί προγράμματα δημιουργικής απασχόλησης 
και ψυχαγωγίας για τα μέλη και τους επωφελούμενους 
του ΚΑΠΗ. 

4. Συνεργάζεται με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες υγεί¬ 
ας και πρόνοιας για την παροχή πλήρους υποστήριξης 
στους επωφελούμενους και τις οικογένειές τους και 
την παραπομπή σε αυτές όταν απαιτείται. 

5. Μεριμνά για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες του ΚΑΠΗ. 

6. Μεριμνά για την εκπαίδευση σπουδαστών και φοιτη¬ 
τών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

7. Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων του Τμήματος 
και του εξοπλισμού του. 

8. Παρακολουθεί τη λειτουργία των παραρτημάτων 
τα οποία ανήκουν διοικητικά στην περιοχή του Δήμου 
Εμμ. Παππά. 

Το αντικείμενο του Γραφείου πραγματοποιείται από 
τις βασικές ειδικότητες του Κοινωνικού Λειτουργού και 
του Οικογενειακού Βοηθού. Επιπροσθέτως είναι δυνατόν 
να περιλαμβάνονται οι ειδικότητες του Ιατρού, Ψυχολό¬ 
γου, Νοσηλευτή, Φυσικοθεραπευτή, Επισκεπτών Υγείας 
και του Εργοθεραπευτή. Όλες οι ειδικότητες λειτουρ¬ 
γούν στο πλαίσιο του Γ ραφείου και συνεργάζονται με 
το υπόλοιπο προσωπικό του Γ ραφείου και των άλλων 
υπηρεσιών με στόχο την καλύτερη εξυπηρέτηση των 
προστατευομένων μελών. 

Για την καλύτερη εξυπηρέτηση των κατοίκων- με¬ 
λών όλων των ΚΑΠΗ του πρώην Δήμου Εμμ.Παππά και 
Στρυμόνα υπάρχουν ανοιχτά παραρτήματα σε όλες τις 
δημοτικές, τοπικές κοινότητες του Δήμου, όπου παρέ¬ 
χονται όλες οι υπηρεσίες κοινωνικής προστασίας στα 
μέλη των Κ.Α.Π.Η. της κάθε περιοχής του Δήμου. 

ΚΕΦΑΛΑΙΟ Γ': ΔΙΟΙΚΗΣΗ-ΕΠΟΠΤΕΙΑ- ΣΥΝΤΟΝΙΣΜΟΣ 
Άρθρο 5: 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίστηκε από το Δημοτικό Συμβούλιο 
του Δήμου (με την αριθ. 77/2011 απόφαση Δ.Σ.), από το 
οποίο εξαρτάται και εποπτεύεται, όπως ορίζεται ειδι¬ 
κότερα από τις κείμενες διατάξεις. 

2. Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. Εφόσον στις αποκεντρωμένες υπηρεσίες 
οι παρεχόμενες υπηρεσίες είναι κοινωνικού χαρακτή¬ 
ρα (όπως φροντίδα παιδιών, ηλικιωμένων, αθλητικές 

ή πολιτιστικές δραστηριότητες κ.λπ.), συγκροτούνται, 
με απόφαση του Διοικητικού Συμβουλίου του Νομικού 
Προσώπου, αντίστοιχες άμισθες επιτροπές, στις οποίες 
συμμετέχουν τουλάχιστον δύο (2) εκπρόσωποι των χρη¬ 
στών των παρεχομένων υπηρεσιών και ένας υπάλληλος 
της αποκεντρωμένης υπηρεσίας, οριζόμενος από τον 
Πρόεδρο του Διοικητικού Συμβουλίου του Νομικού Προ¬ 
σώπου, ως πρόεδρος. Οι επιτροπές αυτές εισηγούνται 
για την καλύτερη λειτουργία, διαπιστώνουν τυχόν προ¬ 
βλήματα που δημιουργούνται και διατυπώνουν σχετικές 
προτάσεις στο Διοικητικό Συμβούλιο του Νομικού Προ¬ 
σώπου για την καλύτερη εξυπηρέτηση των κατοίκων. 

4. Ολες οι υπηρεσίες του Νομικού Προσώπου συνερ¬ 
γάζονται με την Υπηρεσία Προγραμματισμού κατά το 
σχεδίασμά και την παρακολούθηση εφαρμογής των πε¬ 
ριοδικών προγραμμάτων και γενικά των προγραμμάτων 
δράσης του Νομικού Προσώπου. 

Άρθρο 6: 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας, στην περί¬ 
πτωσή μας: Τμήματος-Αυτετελούς Γραφείου ευθύνεται 
έναντι του αμέσως υπερκείμενου διοικητικού επιπέδου 
για την αποτελεσματική και αποδοτική εκτέλεση των 
λειτουργιών της ενότητας, προγραμματίζοντας, οργα¬ 
νώνοντας, συντονίζοντας και ελέγχοντας τις επί μέ¬ 
ρους δραστηριότητες, έτσι ώστε να εκπληρώνονται οι 
περιοδικοί στόχοι του Νομικού Προσώπου με βάση τα 
αντίστοιχα προγράμματα δράσης. Ειδικότερα ο προϊ¬ 
στάμενος της διοικητικής ενότητας: 

1. Διατυπώνει σε συνεργασία με το ιεραρχικά ανώτερο 
διοικητικό επίπεδο και το Υπηρεσία Προγραμματισμού, 
τους στόχους και τα προγράμματα δράσης της διοικη¬ 
τικής ενότητας καθώς και τους αντίστοιχους προϋπολο¬ 
γισμούς, σε συνεργασία με τις οικονομικές υπηρεσίες. 

2. Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3. Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

4. Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5. Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6. Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7. Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8. Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 


χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9. Εισηγείται για θέματα αρμοδιότητας της διοικη¬ 
τικής ενότητας προς τον προϊστάμενο του ανώτερου 
ιεραρχικά επιπέδου και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

10. Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11. Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

12. Δέχεται τους πολίτες και παρέχει τις αναγκαίες 
διευκρινίσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13. Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14. Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15. Είναι υπεύθυνος για την νομιμότητα των ενεργειών 
της διοικητικής μονάδας του. 

16. Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Αρθρο 7: 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργί¬ 
ας, καθώς και ο τρόπος λειτουργίας των παραρτη¬ 
μάτων, ορίζονται με αποφάσεις του Προέδρου του 
Διοικητικού Συμβουλίου ή καθορίζονται με ειδικούς 
κανονισμούς λειτουργίας που συντάσσονται με από¬ 
φαση του Προέδρου μετά από εισήγηση των αρμόδιων 
προϊσταμένων. 

ΚΕΦΑΛΑΙΟ Δ': ΘΕΣΕΙΣ ΠΡΟΣΩΠΙΚΟΥ 
Αρθρο 8: 

ΟΡΓΑΝΙΚΕΣ ©ΕΣΕΙΣ 

ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες : 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 
37α/1987, στο Π.Δ. 22/1990 και στο Π.Δ. 50/2001, όπως 
εκάστοτε ισχύουν. 

1. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΠΕ 

ΑΡΙΘΜΟΣ ΘΕΣΕΩΝ 

ΠΕ Διοικητικού-Οικονομικού 

1 


2. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ ΘΕΣΕΩΝ 

ΤΕ Κοινωνικών Λειτουργών 

1 

ΤΕ Βρεφονηπιοκόμων 

7 

ΤΕ Αδελφών Νοσοκόμων 

1 

ΤΕ Εργοθεραπευτών 

1 

ΤΕ Φυσικοθεραπευτών 

1 

Σύνολο θέσεων ΤΕ 

11 


3. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 



ΑΡΙΘΜΟΣ ΘΕΣΕΩΝ 

ΔΕ Βοηθών Βρεφοκόμων- 
Παιδοκόμων 

2 

ΔΕ Βοηθών Βρεφονηπιοκόμων- 
Παιδοκόμων 

4 

ΔΕ Μαγείρων 

2 

ΔΕ Οδηγών Αυτοκινήτων 

1 

Σύνολο θέσεων ΔΕ 

9 


4. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Βοηθητικού Προσωπικού Κα¬ 
θαριότητας 

6 

ΥΕ Βοηθητικού Προσωπικού 
Μαγείρων 

4 

Σύνολο θέσεων ΥΕ 

10 


Άρθρο 9: 

ΠΡΟΣΩΠΟΠΑΓΕΙΣ (ΠΡΟΣΩΡΙΝΕΣ) ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΠΕ10 Νηπιαγωγών 

2 

ΤΕ16 Νηπιαγωγών 

2 


ΤΕ9 Βρεφονηπιοκόμων 

1 

ΔΕ32 Μαγείρων 

2 

ΥΕ16 Προσωπικού Βοηθητικών 
Εργασιών - Καθαριότητας 

2 

ΥΕ Καθαριστών - 
Καθαριστριών 

1 

ΣΥΝΟΛΟ ΘΕΣΕΩΝ: 

10 


Οι θέσεις αυτές κενούμενες με οποιονδήποτε τρόπο 
καταργούνται. 


Άρθρο 10: 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Προβλέπονται είκοσι ένα (21) θέσεις προσωπικού με 
σύμβαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις: 


Ειδικότητες 

ΑΡΙΘΜΟΣ ΘΕΣΕΩΝ 

ΤΕ Βρεφονηπιοκόμων 

6 

ΔΕ Βοηθών Βρεφονηπιοκόμων 

6 

ΥΕ Προσωπικού Βοηθητικών Ερ¬ 
γασιών- Καθαριότητας 

5 

ΥΕ Βοηθών Μαγείρων 

4 

ΣΥΝΟΛΟ ΘΕΣΕΩΝ: 

21 


ΚΕΦΑΛΑΙΟ Ε' 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Αρθρο 11: Προϊστάμενοι Υπηρεσιών 

Προϊστάμενοι των Διευθύνσεων, Τμημάτων και αυτο¬ 
τελών Γ ραφείων της οργανωτικής δομής του Δήμου 
τοποθετούνται, σύμφωνα με τις κείμενες διατάξεις, 
υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 . 

Αυτοτελές Γ ραφείο 
Διοίκησης, Δημοσίων 
Σχέσεων και 
Προγραμματισμού 

ΠΕ Διοικητικού - 
Οικονομικού 

2. 

Αυτοτελές Τμήμα 
Προσχολικής Αγωγής 

ΠΕ Νηπιαγωγών ή 

ΤΕ Νηπιαγωγών ή ΤΕ 
Βρεφονηπιοκόμων 

3. 

Αυτοτελές Γ ραφείο 
προστασίας Γ' Ηλικίας 

ΤΕ Κοινωνικών 
Λειτουργών ή ΤΕ 
Φυσιοθεραπευτριών 
ήΤΕ 

Εργοθεραπευτών 
ή ΤΕ Αδελφών 
Νοσοκόμων 


• Μετακίνηση Προϊσταμένου οργανικής μονάδας γί¬ 
νεται μόνο σε θέση προϊσταμένου οργανικής μονάδας 
αντίστοιχου επιπέδου 

















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


31039 


• Τον Προϊστάμενο Τμήματος που απουσιάζει ή κω¬ 
λύεται αναπληρώνει στα καθήκοντά του ο ανώτερος 
κατά βαθμό υπάλληλος και ο αρχαιότερος που υπηρετεί 
στην ίδια οργανωτική μονάδα και εφ’ όσον ο κλάδος 
στον οποίο ανήκει προορίζεται για κατάληψη θέσεων 
προϊσταμένων. 

ΜΕΡΟΣ 12: ΤΕΛΙΚΕΣ ΔΙΑΤΑΞΕΙΣ 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
203.744,26 € για το τρέχον έτος 2013 που θα καλυφθεί 
από του Κ.Α.: 6011, 6041, 6051, 6054 του προϋπολογισμού 
του ΝΠ Δήμου Εμμανουήλ Παππά. 

Για τα επόμενα έτη προκαλείται ετήσια δαπάνη ύψους 
413.700,00 η οποία θα προβλέπεται στους αντίστοιχους 
προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιουλίου 2013 

Ο Γ ενικός Γ ραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 


ΔΙΟΡΘΩ ΣΕΙΣ ΣΦΑ ΛΜΑΤΩΝ 

(3) 

Στο ΦΕΚ 1871/31-07-2013 (τ. Β'), στη σελίδα 26123, στην 
Α' στήλη, στον 35° στίχο εκ των άνω του 4ου εδαφί¬ 
ου και στο υπ’ αριθμ. 5 σημείο της υπ’ αριθμ. 32706/ 
25-07-2013 περίληψης απόφασης του Υφυπουργού 
Ανάπτυξης και Ανταγωνιστικότητας, διορθώνεται το 
εσφαλμένο: 

«5. Η συνολική ισχύς ανήλθε σε 2.425,36 Κ\Λ/.» 

στο ορθό: 

«5. Η συνολική ισχύς ανήλθε σε 97,92 Κ\Α/.» 

(Από το Υπ. Ανάπτυξης και Ανταγωνιστικότητας) 

-♦- 

(4) 

Στο ΦΕΚ 1557/27-6-11 (τ. Β') στο οποίο δημοσιεύθη- 
κε η υπ’ αριθμ. IΕ/3199/877/ΜΝ80044/Ν.1892/90/16-3-2011 
απόφαση του Γ ενικού Γ ραμματέα Αποκεντρωμένης Δι¬ 
οίκησης Μακεδονίας - Θράκης για την ανάκληση της υπ’ 
αριθμ. ΙΕ/464 5/Ν Ν 80 044/Ν. 1892/90/17-12-91 απόφασης 
υπαγωγής επένδυσης της επιχείρησης «Ο ΠΑΝ Α.Ε.», στο 
άρθρο 2, στην 1η παράγραφο διαγράφεται η φράση: 
«προσαυξημένο κατά το ποσό των νόμιμων τόκων από 
της εκάστοτε καταβολής (1η καταβολή 26/6/1993 ποσό 
20 εκατ. δρχ.)» και στο άρθρο 1, διορθώνεται το ύψος 
της επένδυσης 

από το εσφαλμένο: «3.641.966,25 € (1.241.000.000 δρχ.)» 

στο ορθό: «598.000.000 δρχ. (1.745.952,31 €), 

όπως τροποποιήθηκε μεταγενέστερα με νέο σύνολο 
ενισχυόμενης επένδυσης 733.000.000 δρχ. (2.151.137,20 €)». 

(Από την Περιφέρεια Ανατολικής 
Μακεδονίας - Θράκης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μοοοή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - β-πιαΝ: ννβόπΐ35ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































